ओहि सामंत युग मे बहुपत्नी प्रथा प्रचलित छल । ओहि समय नगरशोभिनी क प्रथा सेहो प्रचलित छलीह । भगवान् बुद्ध हुनकर विरुद्ध अपन आवाज उठेने छलाह । हुनकर शिक्षा स प्रभावित भकए ओहि वृत्ति कए छोड़िकए कतेक महिला पवित्र जीवन व्यतीत करय लागलीह । अंबपालि, अड्टकासि, आओर विमला ओहिमे स एक छलीह । विमला जेहन थेरी अपन उदान मे एहि गपक उल्लेख केने छलीह । ओ अपन उदान मे ओहि जीवन क उल्लेख करैत अछि । विमला थेरी वैशाली क एकटा दरबारी क पुत्री छलीह, मुदा ओ एकटा गणिका छलीह । एक दिन मोग्गाल्लाना कए भिक्षाटन करैत देखि विमला हुनका फुसलेबा क कोशिश केलथि । एहि पर मोग्गाल्ला हुनका धमकेलथि आओर बुझेलथि सेहो । तखन विमला, कैकटा गणिका क जेंका, भगवान बुद्ध क शिक्षा स प्रभावित भकए प्रव्रजित भए पवित्र जीवन व्यतीत करय लागलीह । विमला कठीन श्रम स अराहान बनि गेलीह । परमपदक प्राप्ति क बाद ओ गबैत छलीह - रूप लावण्य, सौभाग्य आओर यश स मतवाली भए, यौवनक अहंकार मे मस्त भए हम दोसर स्त्री क अवज्ञा करैत छलहूँ । . . शरीर कए सजाकए, व्याघ्र जेंका, लोग कए फँसेबा क लेल जाल बनाबैत छलहूँ, कैकटा माया रचैत छलहूँ । आय हम भिक्षा स जीबैत छलहूँ, हमर कपाड़ मुड़ल अछि, शरीर पर चीवर अछि । वृक्षक नीचा ध्यानरत भए अवितर्क समाधि मे विहरैत छी । दैवी आओर मानुषी सभटा कामना क बंधन कए हम तोड़ि देने छी । सभटा चित्त मल क नाश कए निर्वाण क परम शांति क अनुभव कए रहल छी । 